Na podlagi 112. in 119. člena Zakona o urejanju prostora (ZUreP-2) (Uradni list RS, št. 61/17) in 31. člena Statuta Občine Sv. Jurij v Slov. goricah (Medobčinski uradni vestnik, št. 26/18 - uradno prečiščeno besedilo) je župan Občine Sv. Jurij v Slov. goricah sprejel

**SKLEP**

**o javni objavi in razgrnitvi dopolnjenega osnutka občinskega podrobnega prostorskega načrta za območje JD-06 stanovanjsko naselje v Jurovskem Dolu,**

**v Občini Sv. Jurij v Slov. goricah**

**(identifikacijska številka v zbirki prostorskih aktov: 1581)**

**I.**

Javno se razgrne dopolnjen osnutek občinskega podrobnega prostorskega načrta za območje JD-06 stanovanjsko naselje v Jurovskem Dolu, v Občini Sv. Jurij v Slov. goricah (v nadaljevanju OPPN za območje JD-06 stanovanjsko naselje v Jurovskem Dolu), ki ga je izdelalo podjetje URBIS d.o.o. Maribor, Partizanska cesta 3, 2000 Maribor, pod številko 2019/OPPN-039, z dne november 2020.

OPPN za območje JD-06 stanovanjsko naselje v Jurovskem Dolu ima dodeljeno identifikacijsko številko v zbirki prostorskih aktov: 1581.

**II.**

Območje OPPN obsega parceli št. 16/3 in 14/3, obe k.o. 529 – Jurovski Dol, na katerih je predvidena gradnja stanovanjskih stavb na lastnih parcelah s predvidenimi novimi dovozi do parcel in z vso potrebno komunalno in energetsko infrastrukturo. Meja območja poteka pretežno po obodu teh parcel.

**III.**

V skladu s priporočili Ministrstva za okolje in prostor št. 010-3/2020/106 z dne 27.3.2020 bo dopolnjen osnutek OPPN za območje JD-06 stanovanjsko naselje v Jurovskem Dolu javno razgrnjen izključno z uporabo elektronskih medijev od 24.11.2020 do vključno 28.12.2020.

Gradivo bo v digitalni obliki objavljeno na spletni strani Občine Sv. Jurij v Slovenskih goricah: <http://obcinajurij.si/opa/obcinski-podrobni-prostorski-nacrt-oppn>.

Javna obravnava bo posneta in bo v času od 10.12.2020 do 28.12.2020 objavljena na Youtube kanalu Občine Sv. Jurij v Slov. goricah. Povezava do videa bo objavljena na spletni strani in družbenem omrežju (Facebook) Občine Sv. Jurij v Slov. goricah ter dvakrat predvajana tudi v programu SIP TV. Na ta način bo občina zagotovila, da bo v pripravo OPPN za območje JD-06 stanovanjsko naselje v Jurovskem Dolu vključen najširši možen krog zainteresirane javnosti, tudi v primeru, ko se izvaja javna razgrnitev z uporabo elektronskih medijev.

**IV.**

Javnost bo lahko podala mnenje in pripombe na dopolnjen osnutek OPPN za območje JD-06 stanovanjsko naselje v Jurovskem Dolu v pisni obliki, ki jih pošlje na naslov: Občina Sv. Jurij v Slov. goricah, Jurovski Dol 70/b 2223 Jurovski Dol, z oznako »Javna razgrnitev dopolnjenega osnutka OPPN za območje JD-06 stanovanjsko naselje v Jurovskem Dolu - pripombe« ali na elektronski naslov: obcina@obcinajurij.si, pri čemer se pod zadeva navede »Pripombe na dopolnjen osnutek OPPN za območje JD-06 stanovanjsko naselje v Jurovskem Dolu«.

Za pisne pripombe se lahko uporabi obrazec dostopen na spletni strani <http://obcinajurij.si/opa/obcinski-podrobni-prostorski-nacrt-oppn>. Šteje se, da je pri dajanju pripomb in predlogov z navedbo imena in priimka ali drugih osebnih podatkov dan pristanek za objavo teh podatkov v stališčih do pripomb, ki bodo objavljene na spletu. Osebe, ki ne želijo, da se v stališčih objavijo njihova imena in priimki ali drugi osebni podatki, morajo to posebej navesti.

**V.**

Rok za oddajo mnenj in pripomb poteče zadnji dan javne razgrnitve, to je 28.12.2020.

**VI.**

Občina Sv. Jurij v Slov. goricah bo preučila pripombe in predloge javnosti in do njih zavzela stališča, ki bodo objavljena na spletni strani www.obcinajurij.si.

**VII.**

Sklep o javni objavi in razgrnitvi dopolnjenega osnutka OPPN za območje JD-06 stanovanjsko naselje v Jurovskem Dolu se objavi na oglasni deski občine in spletni strani Občine Sv. Jurij v Slov. goricah [www.obcinajurij.si](http://www.obcinajurij.si), pod OPA – Občinski podrobni prostorski načrt.

Zadeva: 3520-1/2019-

Jurovski Dol, 17.11.2020

Občina Sv. Jurij v Slov. goricah

Peter Škrlec

Župan

*Objaviti:*

* *spletna stran občine,*
* *oglasna deska občine.*

*Vložiti:*

* *v zadevo.*